การประกอบธุรกิจ

1.  ลักษณะผลิตภัณฑ์และบริการ

    1.  ประเภทสินค้าเช่าซื้อ

บริษัทฯขายเช่าซื้อสินค้ายื่ห้อ “ไดสตาร์” เท่านั้น โดยแบ่งสินค้าออกเป็น 5 หมวดหลัก ดังนี้

+-------------------------------+-----------------------+--------------+
| กลุ่มสินค้า                       | ประเภทสินค้า            | %            |
|                               |                       | ยอดขายเฉลี่ยปี  |
|                               |                       | 2548         |
+-------------------------------+-----------------------+--------------+
| 1. เครื่องใช้ไฟฟ้าหมวดภาพและเสียง  | โทรทัศน์สี วีซีดี ดีวีดี       | 40%          |
| (Audio & Visual)              | สเตอริโอ โฮมเธียเตอร์    |              |
|                               |                       | 35%          |
| 2. เครื่องใช้ไฟฟ้าภายในบ้านอื่นๆ     | เครื่องซักผ้า ตู้เย็น        |              |
| (White Goods)                 | เครื่องปรับอากาศ พัดลม    | 4%           |
|                               |                       |              |
| 3. เครื่องใช้สำนักงาน (Office     | เครื่องทำน้ำอุ่น ไมโครเวฟ  | 8%           |
| Equipment)                    | หม้อหุงข้าว              |              |
|                               |                       | 9%           |
| 4. ยานพาหนะ (Vehicle)         | เตาแก๊ส                |              |
|                               | เครื่องทำน้ำร้อนน้ำเย็น     | 4%           |
| 5. โทรศัพท์สาธารณะ              |                       |              |
|                               | คอมพิวเตอร์             |              |
| 6. อื่นๆ (Others)               |                       |              |
|                               | รถยนต์                 |              |
|                               |                       |              |
|                               | จัดหาและให้บริการเช      |              |
|                               | ่าซื้อเครื่องโทรศัพท์สาธารณะ |              |
|                               |                       |              |
|                               | เครื่องโทรศัพท์มือถือ ตู้แช่   |              |
|                               | เครื่องผลิตน้ำแข็ง         |              |
|                               |                       |              |
|                               | เครื่องตัดหญ้า            |              |
|                               | เครื่องทำน้ำเต้าหู้ และอื่นๆ  |              |
+-------------------------------+-----------------------+--------------+
| รวม                           |                       | 100%         |
+-------------------------------+-----------------------+--------------+

บริษัทฯขายเช่าซื้อสินค้าในราคาตั้งแต่ 5,880-46,400 บาท/ชิ้น (เฉลี่ย 13,764 บาท/ชิ้น)
โดยจะเรียกเก็บเงินดาวน์ในสัดส่วนประมาณร้อยละ 11-21 ของมูลค่าเงินสด
และให้ผ่อนชำระเป็นระยะเวลา 12-24 เดือน (เฉลี่ย 18 เดือน) ขึ้นอยู่กับประเภทสินค้าเช่าซื้อ
ฐานะทางการเงิน และความสามารถในการผ่อนชำระของลูกค้าเป็นหลัก
(สำหรับรถจักรยานยนต์ให้ผ่อนชำระได้นานถึง 36 เดือน) เป็นจำนวนเงินค่างวดตั้งแต่ งวดละ
420-1,970 บาท/เดือน (เฉลี่ย 850 บาท/เดือน) ทั้งนี้
บริษัทฯจะพิจารณากำหนดจำนวนเงินค่างวดต่อเดือนโดยคำนึงถึงความสามารถในการผ่อนชำระกลุ่มลูกค้าเป็นหลัก

ในปี 2547 บริษัทฯ
มีการขยายประเภทสินเชื่อเช่าซื้อเป็นการเพิ่มช่องทางการจัดจำหน่ายของบริษัทฯ อีกทาง คือ:-

• การให้สินเชื่อเช่าซื้อรถยนต์ ประเภทการขายจะเป็นรถกระบะ และรถแท็กซี่
โดยมีกลุ่มลูกค้าเป้าหมายเป็น บุคคลทั่วไป ผู้ประกอบการรถแท็กซี่ประเภทส่วนบุคคล
และผู้ประกอบการเพื่อการพาณิชย์ มีรูปแบบการจัดจำหน่าย จำหน่ายผ่านพนักงานบริษัทฯ
จำหน่ายผ่านดีเลอร์ของบริษัท และจำหน่ายผ่านศูนย์อำนวยสินเชื่อของบริษัทฯ

• การให้สินเชื่อเช่าซื้อโทรศัพท์สาธารณะ
โดยที่บริษัทฯเป็นผู้จัดหาและให้บริการเช่าซื้อเครื่องโทรศัพท์สาธารณะแบบ CHIP CARD และ/หรือ
CHIP CARD และแบบหยอดเหรียญในเครื่องเดียวกันให้กับผู้เช่าซื้อ (ซึ่งผู้เช่าซื้อเป็นคู่สัญญากับบริษัท
ท.ศ.ท. คอร์ปอเรชั่น จำกัด ) และ ผู้เช่าซื้อ
ทำสัญญาโอนสิทธิเรียกร้องในการรับเงินค่าเช่าเครื่องโทรศัพท์สาธารณะที่จะทำสัญญากับ ท.ศ.ท.
ซึ่ง ท.ศ.ท. ต้องจ่ายเงินค่าเช่ารายเดือนให้ตามสัญญาเช่าเครื่องโทรศัพท์สาธารณะให้กับธนาคารที่
บริษัทฯ มีสัญญาไว้

3.1.2 การจัดจำหน่ายและช่องทางการจัดจำหน่าย

บริษัทฯมีช่องทางการจัดจำหน่าย 2 ระบบหลัก คือ สาขา และตัวแทนขายเช่าซื้อ (ตัวแทนฯ)
โดยสาขาของบริษัทฯส่วนใหญ่ตั้งอยู่ในจังหวัดทางภาคใต้คิดเป็นสัดส่วนร้อยละ 56.72
ของจำนวนสาขาทั้งหมด ในขณะที่บริษัทฯมีตัวแทนฯในภาคใต้เพียงร้อยละ 17.65
ของจำนวนตัวแทนทั้งหมดเท่านั้น
โดยตัวแทนฯส่วนใหญ่จะอาศัยและดำเนินการขายเช่าซื้อในภาคกลางและภาคตะวันออกเฉียงเหนือ
คิดเป็นสัดส่วนร้อยละ 56.37 ของจำนวนตัวแทนฯทั้งหมด การกระจายการขายใน 2
ระบบไม่ให้ทับซ้อนกันดังกล่าวข้างต้น เป็นนโยบายการกระจายช่องทางการจัดจำหน่ายให้ทั่วถึง
โดยระมัดระวังไม่ให้เกิดการขายซ้ำซ้อนพื้นที่ระหว่างสาขาและตัวแทนฯ

3.1.3 บริการก่อนและหลังการขายถึงบ้าน

บริษัทฯขายเช่าซื้อสินค้าพร้อมให้บริการ โดยมุ่งเน้นนโยบายการขายและบริการให้ถึงมือลูกค้า ณ
ที่พักอาศัยโดยที่ลูกค้าไม่ต้องเดินทางมาซื้อสินค้าและผ่อนชำระค่างวดด้วยตนเอง
บริการดังกล่าวรวมถึงบริการก่อนและหลังการขาย รวม 7 ประเภทหลัก ดังนี้

[]

3.2 การตลาดและภาวะการแข่งขัน

- ลักษณะลูกค้าและกลุ่มลูกค้าเป้าหมาย

บริษัทฯมุ่งเน้นการขายเช่าซื้อให้แก่กลุ่มลูกค้ารายย่อยที่มีรายได้มั่นคงในระดับกลาง-ล่างอาศัยอยู่นอกเขตเทศบาลในจังหวัดต่างๆทั่วประเทศ
โดยส่วนใหญ่มีคุณสมบัติสำคัญดังนี้

1.  ประกอบอาชีพ การทำสวนยาง/สวนผลไม้ การทำไร่/นา ลูกจ้าง เป็นต้น

2.  มีที่พักเป็นหลักแหล่งและถาวร
    ซึ่งส่วนใหญ่จะเป็นกลุ่มชาวบ้านที่อาศัยในพื้นที่นั้นๆเป็นระยะเวลานาน
    โดยอาศัยกันเป็นครอบครัวใหญ่

3.  มีที่พักอยู่นอกเขตเทศบาล ซึ่งการคมนาคมยังไม่สะดวก

4.  มีรายได้ประจำ (ต่อครัวเรือน) เฉลี่ยประมาณ 7,000 – 8,000 บาท/เดือน

5.  ไม่มีหลักฐานทางการเงิน อาทิ หนังสือรับรองเงินเดือน

6.  ผู้ค้ำประกันที่เชื่อถือได้

จากประสบการณ์ในการดำเนินธุรกิจกับกลุ่มบุคคลดังกล่าว
บริษัทฯพบว่าเป็นกลุ่มที่มีกำลังและความต้องการซื้อสินค้าอุปโภคบริโภคประเภทต่างๆ
แต่มีข้อจำกัดในเรื่องความสามารถในการชำระค่าสินค้าในจำนวนมากเพียงครั้งเดียว
โดยกลุ่มบุคคลเหล่านี้มีความสามารถในการชำระค่าสินค้าในจำนวนที่น้อยแต่สม่ำเสมอ
นอกจากนี้ยังมีข้อจำกัดในเรื่อง ระยะทางการเดินทางเพื่อซื้อ/ชำระ/ซ่อมแซมสินค้า
การหาความรู้และแหล่งเลือกสรรสินค้า
รวมทั้งการจัดหาเอกสารเพื่อใช้ประกอบการขอสินเชื่อกับสถาบันการเงินจึงทำให้ไม่ได้รับบริการทางการเงินในรูปแบบต่างๆจากสถาบันการเงิน
ดังนั้นบริษัทฯจึงได้พัฒนาการขายเช่าซื้อสินค้าประเภทต่างๆพร้อมบริการ
เพื่อให้เหมาะสมกับความต้องการของกลุ่มลูกค้านี้ รวมทั้งเพื่อให้เหมาะสมกับลักษณะการดำเนินชีวิต
รายได้ และความสามารถในการผ่อนชำระอีกด้วย

ณ 31 ธันวาคม 2548 บริษัทฯมีจำนวนลูกค้าที่กำลังผ่อนชำระรวม 75,909 ราย บริษัทฯ
มีโอกาสในการขยายการขายไปยังกลุ่มลูกค้านอกเขตเทศบาล
ทั้งในส่วนของผู้บริโภคที่ซื้อสินค้าใหม่เพื่อทดแทนสินค้าเก่าและในส่วนของผู้บริโภคที่ซื้อสินค้าเครื่องใช้ไฟฟ้าใหม่เป็นครั้งแรก

3.2.1 การตลาด

บริษัทฯดำเนินกลยุทธ์ทางการตลาดอย่างต่อเนื่องจนสามารถเพิ่มยอดขายเช่าซื้อได้
ซึ่งสามารถสรุปกลยุทธ์ออกเป็น 2 ประเภทหลักดังนี้

1.  กลยุทธ์การตลาดภายนอกองค์กร

บริษัทฯดำเนินกลยุทธ์การตลาดภายนอกองค์กร โดยมีเป้าหมายการตลาด คือ
ลูกค้ารายย่อยระดับกลาง-ล่างที่อาศัยอยู่นอกเขตเทศบาล
เพื่อเพิ่มยอดขายจากการเพิ่มความพึงพอใจในสินค้าและบริการของลูกค้าดังนี้

1.  ความหลายหลายของผลิตภัณฑ์

  บริษัทฯขายเช่าซื้อสินค้ายี่ห้อเดียว คือ ไดสตาร์ โดยได้พิจารณาคัดเลือกสินค้าหลากหลายประเภท
  เพื่อให้ลูกค้าเลือกซื้อได้อย่างครบวงจรสำหรับการใช้งานภายในบ้านอย่างครบถ้วน
  โดยเฉพาะเครื่องใช้ไฟฟ้าภายในบ้านนั้น บริษัทฯได้เสนอสินค้ามากกว่า 34
  รายการสำหรับให้ลูกค้าเลือกซื้อ ซึ่งกลยุทธ์นี้ช่วยทำให้เกิดการเช่าซื้อสินค้าอย่างต่อเนื่อง อาทิ
  เมื่อลูกค้าผ่อนค่างวดเช่าซื้อโทรทัศน์สีเรียบร้อยแล้ว
  บริษัทฯจะเสนอสินค้าเช่าซื้อประเภทอื่นๆโดยเฉพาะที่เกี่ยวเนื่องกัน ซึ่งลูกค้ายังไม่มี อาทิ ดีวีดี
  สเตอริโอ วีซีดี เป็นต้น

2.  การกระจายช่องทางการจัดจำหน่ายให้ครอบคลุมพื้นที่

  ณ 31 ธันวาคม 2548 บริษัทฯมีช่องทางการจัดจำหน่ายทั่วประเทศ ซึ่งประกอบด้วยสาขา 67
  สาขา พนักงานขาย 1,200 คน และตัวแทนฯ 204 ราย ดังนั้น
  จึงทำให้บริษัทฯมีความสามารถในการเข้าถึงตัวลูกค้าเป้าหมายได้อย่างทั่วถึง
  และหากบริษัทฯสามารถขยายช่องทางการจัดจำหน่ายเพิ่มเติมจะทำให้เพิ่มขีดความสามารถการขายเช่าซื้อให้ทั่วถึงมากยิ่งขึ้น

3.  ศูนย์ซ่อมและบริการที่ครอบคลุมพื้นที่

  มีศูนย์บริการไดสตาร์ 120 แห่ง กระจายอยู่ทั่วประเทศ
  ทำให้การซ่อมสินค้าเป็นไปได้รวดเร็วและสะดวก

4.  การสร้างความเชื่อมั่นแก่ลูกค้า

บริษัทฯจะคัดเลือกประเภทและชนิดสินค้าที่มีราคาและคุณภาพที่ดี เพื่อให้ลูกค้าเกิดความเชื่อถือในคุณภาพและราคา

5.  การรับประกันสินค้าตลอดระยะเวลาเช่าซื้อ

  สินค้าเช่าซื้อทุกชิ้นจะได้การรับประกันการใช้งานตามการรับประกันจากผู้ผลิตสินค้า
  รวมทั้งการรับประกันความเสียหายที่เกิดจากความผิดพลาดในการผลิต
  แต่ไม่รับประกันในกรณีที่ผู้เช่าซื้อใช้งานสินค้าผิดวัตถุประสงค์หรือผิดวิธี
  โดยในช่วงเวลารับประกันของผู้ผลิตนั้น ผู้ผลิตจะรับผิดชอบค่าแรงซ่อมแซมและค่าอะไหล่
  โดยบริษัทฯจะเป็นผู้ดูแลและให้บริการตั้งแต่การรับแจ้งความเสียหาย
  การไปรับสินค้าเพื่อนำไปส่งซ่อม และการจัดส่งสินค้าคืน ทั้งนี้
  ระยะเวลาเช่าซื้อโดยทั่วไปจะนานกว่าระยะเวลารับประกันสินค้าของผู้ผลิต ดังนั้น
  ในการรับประกันสินค้าตลอดระยะเวลาเช่าซื้อ
  บริษัทฯจะเป็นผู้รับผิดชอบทั้งในส่วนค่าแรงซ่อมแซมและอะไหล่ ทั้งนี้ จากการดำเนินงานในอดีต
  พบว่า สินค้าเช่าซื้อในช่วงการเช่าซื้อมีความเสียหายค่อนข้างน้อย
  เนื่องจากบริษัทฯจะคัดเลือกสินค้าที่มีคุณภาพสำหรับการขายเท่านั้น
  เพื่อลดภาระค่าใช้จ่ายในการรับประกัน

6.  การรับซื้อสินค้าเก่าเพื่อแลกซื้อสินค้าเช่าซื้อใหม่

  เพื่อกระตุ้นยอดขายสินค้าเช่าซื้อ บริษัทฯมีกลยุทธ์ในการรับซื้อสินค้าชิ้นเก่าประเภท โทรทัศน์
  ตู้เย็น วีซีดี และ ดีวีดี เพื่อลดภาระลูกค้าในการจ่ายเงินดาวน์ให้น้อย
  ให้ลูกค้ามีทางเลือกในการตัดสินใจมากยิ่งขึ้น

7.  การให้บริการสินค้าทดแทนขณะซ่อม

  ในช่วงการซ่อมแซมสินค้าเช่าซื้อ บริษัทฯมีบริการสินค้าทดแทน อาทิ โทรทัศน์สี ดีวีดี เป็นต้น
  เพื่อให้ลูกค้าสามารถยืมใช้งานได้ ซึ่งบริการนี้ช่วยลดผลกระทบในกรณีสินค้ามีปัญหา
  และทำให้ลูกค้าแน่ใจได้ว่าสามารถมีสินค้าไว้ใช้งานได้ตลอดเวลาในช่วงเวลาซ่อม

8.  การใช้ฐานข้อมูลลูกค้า

  บริษัทฯขายเช่าซื้อสินค้าให้แก่กลุ่มลูกค้ารายย่อยระดับกลาง-ล่างมาเป็นเวลากว่า 10 ปี
  ซึ่งบริษัทฯได้เก็บฐานข้อมูลลูกค้าทุกราย อาทิ ชื่อ-สกุล หมายเลขบัตรประชาชน
  ประเภท/ชนิดสินค้าที่เช่าซื้อ ระยะเวลา และประวัติการผ่อนชำระ เป็นต้น
  โดยบริษัทฯจะตรวจสอบฐานข้อมูลดังกล่าวอย่างสม่ำเสมอ
  เพื่อศึกษาและวิเคราะห์ความต้องการของลูกค้าที่มีประวัติการชำระเงินที่ดี
  และสามารถเสนอสินค้าที่ต้องการได้อย่างครบถ้วนและต่อเนื่อง ทั้งนี้
  บริษัทฯจะพิจารณาถึงความสามารถในการผ่อนชำระของลูกค้าเป็นสำคัญ
  โดยส่วนใหญ่บริษัทฯจะเสนอขายสินค้าอย่างต่อเนื่อง
  เมื่อลูกค้าผ่อนค่างวดเช่าซื้อสินค้าชิ้นเก่าเรียบร้อยแล้ว
  ซึ่งปัจจุบันบริษัทฯมียอดขายเช่าซื้อสินค้าให้แก่ลูกค้ารายเดิมจากการศึกษาฐานข้อมูลประมาณร้อยละ
  40 ของยอดขายเช่าซื้อทั้งหมด

2.  กลยุทธ์การตลาดภายในองค์กร

เนื่องจากการดำเนินธุรกิจขายเช่าซื้อที่มีบุคคลกรเป็นทรัพยากรที่สำคัญที่สุด ดังนั้น
บริษัทฯจึงดำเนินกลยุทธ์การตลาดภายใน
โดยมีเป้าหมายเพื่อเพิ่มยอดขายจากการเพิ่มแรงจูงใจในการทำงานเป็นหลัก ดังนี้

1.  ผลตอบแทนในรูปแบบต่างๆ

  บริษัทฯยึดหลักการให้ผลตอบแทนแก่พนักงานและตัวแทนฯตามเกณฑ์ผลงานและคุณภาพงาน
  โดยจัดโครงการต่างๆเพื่อกระตุ้นยอดขายที่มีคุณภาพ อาทิ โครงการ
  “โบนัสทีม-ขายเกินล้านเก็บเงินเกินล้าน” “รางวัลสโนว์บอลล์บิงโกสำหรับหัวหน้าหน่วยสินเชื่อ”
  และ “ซุปเปอร์โบนัสสำหรับหัวหน้าหน่วยสินเชื่อ” เป็นต้น
  โดยบริษัทฯจะจ่ายค่าตอบแทนหรือให้รางวัลให้แก่พนักงาน
  หากสามารถสร้างผลงานได้ตามเป้าหมายและตามเกณฑ์ที่กำหนด
  ซึ่งผลงานจะแบ่งเป็นระดับตามยอดขาย ยอดการเก็บเงิน และยอดลูกหนี้ที่มีปัญหา เป็นต้น

  นอกจากนี้ ในเดือนมิถุนายน 2547 บริษัทฯได้จัดสรรหุ้นสามัญเพิ่มทุนให้แก่พนักงานระดับต่างๆ
  โดยพิจารณาตามอายุงาน

2.  รายการส่งเสริมการขาย

  ในระหว่างปี บริษัทฯได้จัดรายการส่งเสริมการขายประเภทต่างๆให้กับสาขาและตัวแทนฯ
  เพื่อกระตุ้นยอดขายที่มีคุณภาพ
  โดยกำหนดเป้าหมายการขายที่ชัดเจนควบคู่กับเป้าหมายการเก็บเงินค่างวด อาทิ
  การส่งเสริมทัศนศึกษาต่างประเทศ การส่งเสริมการสร้างผลงานดาราทองประจำปี
  และเงินรางวัลส่งเสริมพิเศษรายไตรมาสให้แก่ตัวแทนฯ

3.  การให้โอกาสการเติบโตในสายงานภายในองค์กร

  บริษัทฯให้ความสำคัญกับทรัพยากรบุคคลภายในองค์กรอย่างมาก
  เนื่องจากการดำเนินธุรกิจเช่าซื้อขึ้นอยู่กับความสามารถ ประสบการณ์
  และความซื่อสัตย์ของพนักงาน ดังนั้น
  บริษัทฯจึงเน้นการพัฒนาบุคคลกรและวัดความสามารถและคุณภาพการทำงานอย่างต่อเนื่อง
  นอกเหนือจากการกำหนดโครงสร้างผลตอบแทนในรูปแบบต่างๆแล้ว
  บริษัทฯได้สร้างสายงานการเติบโตในองค์กรตามผลงานที่ชัดเจน
  รวมทั้งสวัสดิการและความมั่นคงในสายงาน เพื่อสร้างแรงจูงใจในการทำงานในระยะยาว

2.  นโยบายการกำหนดราคา

บริษัทฯมีนโยบายการกำหนดราคาอย่างชัดเจนที่เหมาะสมแก่กลุ่มลูกค้าและลักษณะการดำเนินธุรกิจของบริษัทฯ
โดยพิจารณาปัจจัยหลักต่างๆดังนี้

1.  ต้นทุนทางการเงินและการดำเนินงานของบริษัทฯ

2.  ภาวะราคาสินค้าในตลาดและแนวโน้มการเปลี่ยนแปลงในอนาคต

3.  ภาวะอัตราดอกเบี้ยในตลาดและแนวโน้มการเปลี่ยนแปลงในอนาคต

4.  ความเสี่ยงในการเกิดหนี้สูญของผู้เช่าซื้อ

5.  แนวโน้มเหตุการณ์และปัจจัยใดๆที่อาจกระทบต่อการดำเนินงานของบริษัทฯ
    และการคาดการณ์ของบริษัทฯ อาทิ การเปลี่ยนแปลงทางเทคโนโลยีการผลิตสินค้า

บริษัทฯตั้งราคาโดยใช้วิธีราคาต้นทุนบวกกำไรเป็นราคาขายสด
และตั้งค่างวดเช่าซื้อโดยใช้วิธีราคาขายเงินสดบวกดอกเบี้ยในอัตราคงที่ต่อเดือน
โดยราคาที่ขายเช่าซื้อให้แก่ตัวแทนฯจะต่ำกว่ากว่าราคาเช่าซื้อถึงผู้บริโภคประมาณร้อยละ 58 ทั้งนี้
บริษัทฯได้กำหนดนโยบายราคาขายเช่าซื้อและราคาค่างวดถึงผู้บริโภคเป็นราคาเดียวกันสำหรับการขายเช่าซื้อผ่านช่องทางการจัดจำหน่ายทุกรูปแบบ
(One Price for Every Distribution Channel)
เพื่อป้องกันการแข่งขันด้านราคาและจำนวนเงินค่างวด ดังนั้น
ไม่มีการไม่ว่าลูกค้ารายย่อยจะเช่าซื้อสินค้าจากสาขาหรือตัวแทนฯก็จะไม่มีความแตกต่าง

3.2.3 ภาวะอุตสาหกรรมและการแข่งขัน

ธุรกิจเช่าซื้อเป็นหนึ่งในธุรกิจการให้บริการทางการเงินแก่บุคคลรายย่อย
ซึ่งโดยภาพรวมประกอบด้วยธุรกิจเช่าซื้อสินค้าอุปโภคบริโภค (Hire Purchase) ธุรกิจบัตรเครดิต
(Credit Card) และธุรกิจสินเชื่อส่วนบุคคล (Personal Loan) ซึ่งธุรกิจทั้ง 3
ประเภทดังกล่าวสามารถทดแทนซึ่งกันและกันได้
โดยที่อุตสาหกรรมที่จะกล่าวถึงต่อไปนี้ไม่นับรวมถึงการให้สินเชื่อที่อยู่อาศัยหรือการเช่าซื้อรถยนต์ของบุคคลรายย่อย

ธุรกิจการเช่าซื้อสินค้าอุปโภคบริโภคที่ไม่นับรวมถึงเช่าซื้อรถยนต์มีแนวโน้มขยายตัวอย่างต่อเนื่อง
โดยยอดการขายเช่าซื้อเครื่องใช้ไฟฟ้ามีส่วนแบ่งตลาดมากที่สุด
นอกจากการให้บริการเช่าซื้อเครื่องใช้ไฟฟ้าภายในบ้านแล้ว ยังมีสินค้าอื่นอีกหลายประเภท เช่น
อุปกรณ์สื่อสาร โทรศัพท์มือถือ เครื่องใช้สำนักงาน เฟอร์นิเจอร์ คอมพิวเตอร์ รถจักรยานยนต์
เครื่องดนตรี เป็นต้น
ข้อมูลจากศูนย์วิจัยกสิกรไทยระบุว่าตัวเลขของการขยายตัวของเศรษฐกิจไทยในไตรมาสสุดท้ายของปี
2548 บ่งชี้ถึงการชะลอตัวลงโดยมีอัตราการขยายตัวร้อยละ 4.8
จะส่งผลให้อัตราการขยายตัวของเศรษฐกิจไทยในปี 2548 อยู่ที่ประมาณร้อยละ 4.5
ลดลงจากร้อยละ 6.2 ในปี 2547 การบริโภคภาคครัวเรือนขยายตัวในอัตราร้อยละ 4.5
ลดลงจากร้อยละ 6.3 ในปี 2547 โดยเป็นผลมาจากปัจจัยเสี่ยงต่างๆ ได้แก่
การลงทุนของภาครัฐที่อาจไม่ขยายตัวได้มากอย่างที่คาด ราคาน้ำมันและภาวะเงินเฟ้อในประเทศ
ตลอดจนความเปราะบางของความเชื่อมั่นของผู้บริโภค
เป็นผลให้แนวโน้มการเติบโตของตลาดเครื่องใช้ไฟฟ้าภายในประเทศมีอัตราการขยายตัวเพียงร้อยละ
5 เท่านั้น
แม้ว่าจะมีแนวโน้มการเติบโตที่ดีตามความต้องการใช้งานเครื่องใช้ไฟฟ้าที่ยังปรับตัวสูงขึ้นทั้งจากการได้รับแรงผลักดันจากการขยายตัวของรายได้ของผู้บริโภค

สภาวะการแข่งขันและผู้ประกอบการธุรกิจเช่าซื้อ

ธุรกิจเช่าซื้อเครื่องใช้ไฟฟ้าในปี 2548 มีการขยายตัวในอัตราที่ลดลง
อันเป็นผลมาจากกำลังซื้อที่ยังคงชะลอตัว เนื่องจากราคาน้ำมันที่สูงขึ้นเรื่อยมา
ส่งผลให้ราคาวัตถุดิบหลักในการผลิตเครื่องใช้ไฟฟ้าที่ยังคงสูงขึ้น
และต้นทุนด้านการขนส่งที่เพิ่มขึ้นเนื่องจากการลอยตัวของราคาน้ำมันดีเซล
ซึ่งส่งผลโดยตรงต่อราคาของผลิตภัณฑ์เครื่องใช้ไฟฟ้าที่ต้องปรับราคาสูงขึ้นตาม
และในขณะเดียวกันธุรกิจเช่าซื้อก็มีการแข่งขันที่รุนแรงขึ้น และมีปัจจัยเสี่ยงหลายประการที่ต้องระวัง
คือ การเพิ่มจำนวนขึ้นของคู่แข่งทางการค้า ภาวะความเสี่ยงที่เกิดจากหนี้สูญ การควบคุมของรัฐ
โดยกรมการค้าภายใน กระทรวงพาณิชย์มีการพิจารณาร่างพระราชบัญญัติธุรกิจเช่าซื้อ
และอาจมีผลบังคับใช้โดยกำหนดอัตราดอกเบี้ย ค่าธรรมเนียมการผิดนัดชำระหนี้ หรือ
ค่าปรับในการชำระหนี้ล่าช้า ค่าธรรมเนียมหรือค่าบริการ ซึ่งเหล่านี้เป็นรายได้ของธุรกิจเช่าซื้อ
การปรับขึ้นของอัตราดอกเบี้ยภายในประเทศ
และการทรงตัวของยอดจำหน่ายสินค้าที่เข้าสู่ระบบสินเชื่อ
ซึ่งทำให้ธุรกิจเช่าซื้อสินค้าต้องเพิ่มภาวะการแข่งขันเพื่อแย่งชิงส่วนแบ่งตลาดกันมากขึ้น

ธุรกิจการให้บริการทางการเงินและการให้สินเชื่อกับบุคคลรายย่อย มีผู้ประกอบการรายที่สำคัญ ดังนี้

1.  บมจ. ดี อี แคปปิตอล (DE) บมจ. ไมด้า แอสเซ็ท (MIDA) และ บมจ. ซิงเกอร์
    (ประเทศไทย) (SINGER)
    ดำเนินธุรกิจการขายเช่าซื้อสินค้าอุปโภคบริโภคให้แก่กลุ่มลูกค้ารายย่อยทั่วประเทศ

2.  บมจ. อิออน ธนสินทรัพย์ (AEONTS) บจ. จีอี แคปปิตอล (ประเทศไทย) (First
    Choice) บจ. สยาม เอ แอนด์ซี (Easy Buy) บจ. เซทเทเลม (ประเทศไทย) บจ.
    แคปปิตอลโอเค ซึ่งให้บริการสินเชื่อรายย่อยเพื่อซื้อสินค้า สินเชื่อเพื่อเช่าซื้อสินค้า
    หรือขายเช่าซื้อสินค้า สำหรับสินค้าหลายยี่ห้อ

3.  บมจ. บัตรกรุงไทย (KTC) และธนาคารพาณิชย์หรือบริษัทย่อยของธนาคารพาณิชย์
    ซึ่งให้บริการบัตรเครดิต

ภาวะการณ์แข่งขันระหว่างผู้ประกอบการธุรกิจการขายเช่าซื้อสินค้าอุปโภคบริโภค

สภาพการแข่งขันในธุรกิจนี้ยังไม่รุนแรง เนื่องจากมีผู้ประกอบการรายใหญ่ที่สำคัญเพียง 3
รายดังกล่าวข้างต้น
โดยผู้ประกอบการแต่ละรายจะมีพื้นที่การขายและฐานลูกค้าทั่วประเทศแต่มีเพียงบางส่วนที่ทับซ้อนกัน
เนื่องจากฐานลูกค้าเช่าซื้อเป็นกลุ่มลูกค้าขนาดใหญ่กระจายอยู่ทั่วประเทศ
และผู้ประกอบการแต่ละรายจะชำนาญในการดำเนินธุรกิจในพื้นที่ที่แตกต่างกัน
โดยผู้ประกอบการได้เจาะตลาดและสร้างฐานความสัมพันธ์กับลูกค้ามาเป็นระยะเวลานาน ทั้งนี้
การแข่งขันในการแย่งกลุ่มลูกค้ายังคงมีอยู่
เนื่องจากผู้ประกอบการมีความสามารถในการขายเช่าซื้อและให้บริการถึงที่พักอาศัยได้คล้ายคลึงกัน
แต่มีความแตกต่างในด้านยี่ห้อสินค้า ความหลากหลายของสินค้า
และความสามารถในการสร้างความพึงพอใจให้แก่ลูกค้า อย่างไรก็ดี
ในอดีตที่ผ่านมายังไม่เกิดปรากฎการณ์การตัดราคาเพื่อแย่งชิงส่วนแบ่งลูกค้า ทั้งนี้
หากผู้ประกอบการรายใหม่จะเข้ามาแข่งขันในธุรกิจการขายเช่าซื้อสินค้าอุปโภคบริโภคให้ประสบความสำเร็จในเวลาอันสั้นได้นั้นเป็นไปได้ค่อนข้างยาก
เนื่องจากต้องต่อสู้กับผู้ประกอบการเดิมที่มีเครือข่ายการขายอยู่แล้วทั่วประเทศและมีทักษะในการวิเคราะห์ข้อมูลของลูกค้าที่ไม่มีเอกสารทางการเงินได้
นอกจากนี้ ผู้ประกอบการรายเดิมยังมีความสัมพันธ์ที่ดีกับผู้ผลิตสินค้าหรือเป็นผู้ผลิตสินค้าเอง
ซึ่งทำให้มีข้อได้เปรียบในเรื่องราคาและเงื่อนไขในการสั่งซื้อสินค้า

ภาวะอุตสาหกรรมและการแข่งขัน

ศักยภาพในการแข่งขันของบริษัทฯในอุตสาหกรรมขายเช่าซื้อสินค้าอุปโภคบริโภคที่แตกต่างจากคู่แข่งขันมีดังนี้ 

1.  การขายสินค้าเพียงยี่ห้อเดียวทำให้การสื่อสารและแนะนำสินค้าให้กับลูกค้าจดจำสามารถทำได้โดยง่าย
    รวมทั้งการสร้างความเชื่อมั่นในคุณภาพของสินค้ายี่ห้อไดสตาร์ (Brand loyalty)
    โดยลูกค้าไม่ต้องวิตกกังวลในการเปรียบเทียบกับสินค้าในท้องตลาด โดยเฉพาะในเรื่องราคา

2.  การขายเช่าซื้อในระบบตัวแทน
    ซึ่งเป็นระบบที่สามารถขยายตลาดได้อย่างรวดเร็วโดยอาศัยฐานลูกค้าเก่าของตัวแทนจำหน่ายซึ่งเป็นผู้ที่คุ้นเคยและมีความสัมพันธ์ใกล้ชิดกับลูกค้าในท้องถิ่นเป็นอย่างดี
    และเป็นระบบช่วยกระจายและลดความเสี่ยงในการให้เช่าซื้อของบริษัทฯ

3.  การให้บริการรับซ่อมสินค้าถึงบ้านและมีศูนย์บริการไดสตาร์ กระจายอยู่ทั่วประเทศ
    ทำให้การซ่อมสินค้าเป็นไปได้รวดเร็วและสะดวกกว่า

4.  การพัฒนาระบบงานขายเช่าซื้ออย่างต่อเนื่อง เพื่อขจัดปัญหาในการทุจริต เพิ่มยอดขาย
    และลดความเสี่ยงในการเช่าซื้อ

นอกจากนี้ ปัจจัยความสำเร็จที่สำคัญอีกข้อหนึ่ง คือ การที่บริษัทฯ
มีทีมผู้บริหารที่มีประสบการณ์ขายเช่าซื้อเครื่องใช้ไฟฟ้าเป็นเวลายาวนาน
ทำให้การบริหารงานมีประสิทธิภาพ มีระบบควบคุมที่เหมาะสม
และมีระบบผลตอบแทนพนักงานและทีมขายที่ดลใจให้ผู้ปฏิบัติงานทำหน้าที่อย่างมีประสิทธิผล

3.3 การจัดหาผลิตภัณฑ์หรือบริการ

นับแต่ปี 2541 กลุ่มบริษัทฯซื้อสินค้าจากผู้ผลิตและจัดจำหน่ายเพียงรายเดียว คือ บมจ. ไดสตาร์
อิเลคทริก
คอร์เปอเรชั่น ซึ่งเป็นผู้ผลิตเครื่องใช้ไฟฟ้าและสินค้าอื่นๆภายใต้ยี่ห้อ “ไดสตาร์”
ในประเทศไทยแต่เพียงผู้เดียว เมื่อบริษัทฯสั่งซื้อสินค้าแล้ว บมจ. ไดสตาร์ อิเลคทริก
คอร์เปอเรชั่น จะดำเนินการผลิตสินค้าตามแผนการสั่งซื้อ
และจัดส่งสินค้าให้แก่สาขาและตัวแทนขายเช่าซื้อตามสถานที่ต่างๆที่ได้กำหนดไว้ทั่วประเทศ ในช่วง
3 ปีที่ผ่านมา กลุ่มบริษัทฯสั่งซื้อสินค้าโดยมีมูลค่าซื้อดังนี้

+----------------------+----------+----------+----------+-----------+
| มูลค่าซื้อสุทธิ (ลบ.)      | ปี        |          |          |           |
+----------------------+----------+----------+----------+-----------+
|                      | 2545     | 2546     | 2547     | 2548      |
+----------------------+----------+----------+----------+-----------+
|                      | 339.85   | 520.65   | 777.06   | 365.54    |
+----------------------+----------+----------+----------+-----------+
| เฉลี่ย / เดือน          | 28.32    | 43.38    | 64.75    | 30.46     |
+----------------------+----------+----------+----------+-----------+

3.4 ข้อจำกัดการประกอบธุรกิจ

-ไม่มี-